തടഞ്ഞുനിര്ത്തി യുവാവിനെ മര്ദിച്ച സംഭവം എസ്.ഐയെ സസ്പെന്റ് ചെയ്ത നടപടി വിവാദത്തില് കഴക്കൂട്ടം: ജോലി കഴിഞ്ഞ് വീട്ടിലേക്ക് മടങ്ങുമ്ബോള് യുവാവിനെ തടഞ്ഞുനിര്ത്തി മര്ദിച്ച സംഭവത്തില് എസ്.ഐ വിമലിനെ സസ്പെന്റ് ചെയ്ത സംഭവം വിവാദത്തില്. യുവാവ് പരാതിയില് പറയുന്ന എസ്.ഐ.വിഷ്ണുവിന് പകരം പ്രിന്സിപ്പല് എസ്.ഐ വിമലിനെ സസ്പെന്റ് ചെയ്തതാണ് വിവാദത്തിലായത്. ഇതേതുടര്ന്ന് സംഭവത്തിെന്റ നിജ സ്ഥിതി അന്വേഷിക്കാന് സ്പെഷ്യല് ബ്രാഞ്ച് അസിസ്റ്റന്റ് കമ്മീഷണറെ ചുമതലപ്പെടുത്തി. എസ്.ഐ വിഷ്ണുവാണ് കാറില് നിന്ന് ഇറങ്ങി തന്നെ മര്ദിച്ചതെന്ന് യുവാവ് നല്കിയ പരാതിയിലും മൊഴിയിലും പറയുന്നുണ്ട്. എന്നാല് നടപടി സ്വീകരിച്ചത് കഴക്കൂട്ടം സ്റ്റേഷനിലെ പ്രിന്സിപ്പല് എസ്.ഐ. വിമലിനെതിരെയായിരുന്നു. തന്നെ മര്ദ്ദിച്ച എസ്.ഐ. ഇപ്പോഴും ചുമതലയില് തുടരുന്നതിനെതിരെ യുവാവ് രംഗത്തവരുകയും ചെയ്തു. ഇക്കഴിഞ്ഞ ഞായറാഴ്ച രാത്രി എട്ടിനായിരുന്നു ജോലി കഴിഞ്ഞ് വീട്ടിലേക്ക് പോയ കഴക്കൂട്ടം രാമചന്ദ്രനഗര് നന്ദനത്തില് യു.വി. ഷിബുകുമാറിനെ പോലീസ് അകാരണമായി മര്ദ്ദിച്ചത്.